《雁塔》
元代·艾性夫

君不见春初淮白鱼，秋深黄雀儿。
川潜山泊谁得知，灾身不幸儿且肥。
官饕弗渠赦，竟作一网打。
头颅千百奉苞苴，猩红熊白风斯下。
吾生亦何好，独坐味颇厚。
急符星火督虞人，覆巢空类无遗噍。
宁逢江南射生手，莫遇雁门馋太守。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。